
Р Е Ш Е Н И Е  
№  РС-10819-19-025

Днес, 01.03.2021 година, в град С., Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник - председател: Антон Славчев
Член: Пламен Йоцов
Член: Силвия Къдрева

У С Т А Н О В И:

Производството с рег. № ЦУ01/10819/23.04.2019 г. е образувано на реда чл. 47, ал. 2 от Закона за противодействие на корупцията и за отнемане на незаконно придобитото имущество, по медийни публикации.
Производството е против Георги Димов – кмет на Община Б.
В медийните публикации се съдържат твърдения за конфликт на интереси по повод сключени сделки с имоти, собственост на Община Б на цени по-ниски от пазарните. Посредством пълномощно, една от фирмите, спечелили имотите, се управлява от бащата на кмета на Б. Земята е земеделска, но е част от планираната многофункционална зона на Б. Община Б е продала общински терен на фирма, тясно свързана с бащата на кмета – Н. Д. на по-ниски цени от пазарните. Твърди се още, че свързаната с бащата на кмета Георги Димов фирма е само един от четирите участника в търговете, спечелили четирите терена в Б. Другите трима, директно или чрез свързани лица, са в стари работни отношения с общината. Официалната оценка на имотите, възложена от Община Б, е направена от лицензирания оценител Л. Ц., син на Ю. Ц., която е обвиняема по делото за продажба на Царските Конюшни.
	Към сигнала няма приложени доказателства.
	С оглед твърденията в сигнала, Комисията е изискала и събрала следните доказателства: клетвен лист на Георги Димов  и Удостоверение за избран кмет на община № 6/02.11.2005 г. на ОИК – Б за мандат 2015/2019 г., декларации по чл.12, т. 1 и т. 2 от ЗПУКИ (отм.), документи по тръжните процедури за продажба на имоти с идентификатор 18174.64.49,  18174.64.50,  18174.64.51 и 18174.64.52, находящи се в с. Г., м. С., общ. Б, област С., Удостоверение за съпруг/а и родствени връзки по права, по съребрена линия до четвърта степен и по сватовство до втора степен включително. Служебно е направена справка в НБД „Население“, Търговски регистър и Имотен регистър.
	По реда на чл. 72, ал. 5 от ЗПКОНПИ Георги Димов е изслушан от КПКОНПИ на 20.01.2021 г. По време на изслушването, обективирано в Протокол № 979/20.01.2021 г., Димов заявява, че от 36г. не живее с биологичния си баща Н. Д.. Отгледан е от майка си, тъй като родителите му са се развели, когато е бил на една година. Твърди, че с баща си живеят в различни градове и нямат отношения на баща и син. По проведената тръжно процедура, баща му не е присъствал, не е подписвал никакви документи и няма  пълномощно, което да е присъствало в документацията, за да се разбере по някакъв начин за участието му.
	С писмо вх. № ЦУ01/1118/21.01.2021 г. на КПКОНПИ, Георги Димов прави възражение  по образуваното от Комисията административно производство, като заявява, че на проведения търг на земеделска земя, в землището на с. Г., участникът „**********“ ЕООД е представляван от едноличния собственик на капитала и управител на дружеството – Н. Б.. Всички документи, касаещи участието и провеждането на тръжната процедура, както и обявяването на окончателните резултати са подписани само и единствено от управителя на дружеството. В проведената процедура, дружеството не е представлявано от пълномощник. Заявява, че няма как да има информация, дали дружеството в конкретен момент и по отношение на конкретни действия е упълномощавало трети лица, тъй като не съществувал публичен регистър на пълномощните и упълномощените лица, представляващи юридически лица в Република България. В Търговския регистър и от представените в търга документи е видно, че едноличен собственик на капитала и управител на „**********“ ЕООД е Н. Б., като това е било единствената публична и предоставена от участника информация. Също така посочва, че не е в задълженията му на кмет, нито в задълженията на назначената от него комисия за провеждане на търга, да се проучва или да се иска информация от участниците дали и кога в своята дейност са упълномощавали трети лица по други процедури. Заявява, че Н. Д. не е участвал, не се е явявал, нито лично, нито в качеството му на пълномощник, на който и да е от участниците в търга, и в Община Б. няма никакво представено пълномощно.
След като обсъди събраните в хода на административното производство доказателства, Комисията установи следното от фактическа страна:
Георги Димов е избран за кмет на община Б., мандат 2015-2019 година на 11.11.2015 г., видно от клетвен лист от същата дата.
	С Решение № 131 по Протокол №14/2018-19 от проведено на 29.10.2018 г. заседание на Общински съвет Б., се дава съгласие да се продаде чрез търг с тайно наддаване ПИ с идентификатор № 18174.64.49, с Г., м. С., община Б., с площ 20 567 кв.м., актуван с АЧОС №1176/08.10.2018 г., вписан на 10.10.2018 г. в служба по вписванията, при Агенция по вписванията – гр. С., с начална тръжна цена в размер на 34 553 лева без включен ДДС, определена въз основа на пазарна оценка, определена от независим лицензиран оценител, като се възлага на кмета на Община Б. да изготви тръжна документация и организира и проведе търга, и да сключи договор за продажба със спечелилия търга участник. Със Заповед № РД-403/21.11.2018 г., кметът на община Б., определя комисия, която да организира и изготви тръжна документация за публичен търг с тайно наддаване за ПИ с идентификатор № 18174.64.49, с Г., м. С., община Б., като в заповедта е посочен срок за представяне на предложения за участие – до 14:00 ч. на 07.12.2018 г. и дата, място и час на провеждане на търга – 10.12.2018 г. от 09:00 ч. в сградата на общината. Кметът на Община Б. утвърждава изготвената от комисията тръжна документация. На 22.11.2018 г. във в. „Сега“ и на електронната страница на Община Б. в раздел „Търгове“, се публикува обява за публичен търг с тайно наддаване за ПИ с идентификатор № 18174.64.49, с Г., м. С., община Б., както и на таблото за обяви в община Б., видно от съставен протокол от 22.11.2018 г. Със Заповед № РД-436/10.12.2018 г., кметът на община Б., определя комисия, която да проведе на 10.12.2018 г. от 09:00 ч., открития със Заповед № РД-403/21.11.2018 г. публичен търг с тайно наддаване за ПИ с идентификатор № 18174.64.49, с Г., м. С., община Б., като за действията си комисията следва да изготви протокол. С Протокол от 10.12.2018 г., членовете на комисията, определена със Заповед № РД-436/10.12.2018 г. на кмета на община Б., разглеждат постъпилите два броя предложения за участие, като класират участниците в търга както следва: на първо място В. Д.и предложена цена в размер на 50 000.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 41 293.00 лева, без включен ДДС. Със Заповед № РД-438/10.12.2018 г., кметът на Община Б. определя за спечелил публичен търг с тайно наддаване за ПИ с идентификатор № 18174.64.49, с Г., м. С., община Б., на първо място В. Д.и предложена цена в размер на 50 000.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 41 293.00 лева, без включен ДДС. С писмо рег. индекс 0-80-(1)/11.12.2018 г., получено на 13.12.2018 г., видно от известие за доставяне, кметът на Община Б. изпраща Заповед № РД-438/10.12.2018 г. до управителя на „**********“ ЕООД, като го уведомява, че е участник, класирал се на второ място в проведената тръжна процедура. Със Заповед № 464/27.12.2018 г., кметът на Община Б. нарежда да се сключи договор за продажба на ПИ с идентификатор № 18174.64.49, с Г., м. С., Община Б. с участника, спечелил тръжната процедура – В. Д. На 27.12.2018 г., се сключва Договор за продажба на недвижим имот – частна общинска собственост с идентификатор № 18174.64.49, с Г., м. С., община Б., вписан по имотна партида 35283 на 27.12.2018 г. от служба по вписванията при Агенция по вписванията – гр. С.,  между община Б., представлявана от Георги Димов – кмет на Община Б. и В. Д.. Със Заповед № РД-471/27.12.2018 г., Кметът на Община Б. нарежда да се отпише от актовите книги за общинска собственост ПИ с идентификатор № 18174.64.49, с Г., м. С., Община Б. съгласно АЧОС №1176/08.10.2018 г., вписан на 10.10.2018 г. в Служба по вписванията, при Агенция по вписванията – гр. С. и да се предаде на В. Д..
С Решение № 132 по Протокол №14/2018-19 от проведено на 29.10.2018 г. заседание на Общински съвет Б., се дава съгласие да се продаде чрез търг с тайно наддаване ПИ с идентификатор № 18174.64.50, с Г., м. С., община Б., с площ 18 070 кв.м., актуван с АЧОС №1177/08.10.2018 г., вписан на 10.10.2018 г. в Служба по вписванията, при Агенция по вписванията – гр. С., с начална тръжна цена в размер на 30 358 лева без включен ДДС, определена въз основа на пазарна оценка, определена от независим лицензиран оценител, като се възлага на кмета на Община Б. да изготви тръжна документация и организира и проведе търга, и да сключи договор за продажба със спечелилия търга участник. Със Заповед № РД-404/21.11.2018 г., кметът на Община Б. определя комисия, която да организира и изготви тръжна документация за публичен търг с тайно наддаване за ПИ с идентификатор № 18174.64.50, с Г., м. С., община Б., като в заповедта е посочен срок за представяне на предложения за участие – до 14:00 ч. на 07.12.2018 г. и дата, място и час на провеждане на търга – 10.12.2018 г. от 11:00 ч. в сградата на общината. Кметът на Община Б. утвърждава изготвената от комисията тръжна документация. На 22.11.2018 г. във в. „Сега“ и на електронната страница на Община Б. в раздел „Търгове“, се публикува обява за публичен търг с тайно наддаване за ПИ с идентификатор № 18174.64.50, с Г., м. С., община Б., както и на таблото за обяви в община Б., видно от съставен протокол от 22.11.2018 г. Със Заповед № РД-435/10.12.2018 г., кметът на община Б., определя комисия, която да проведе на 10.12.2018 г. от 11:00 ч., открития със Заповед № РД-404/21.11.2018 г. публичен търг с тайно наддаване за ПИ с идентификатор № 18174.64.49, с Г., м. С., община Б., като за действията си комисията следва да изготви протокол. С Протокол от 10.12.2018 г., членовете на комисията, определена със Заповед № РД-435/10.12.2018 г. на кмета на община Б., разглеждат постъпилите два броя предложения за участие, като класират участниците в търга както следва: на първо място „**********“ ЕООД, с ЕИК: ********** и предложена цена в размер на 38 000.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 32 239.00 лева, без включен ДДС. Със Заповед № РД-439/10.12.2018 г., кметът на Община Б. определя за спечелил публичен търг с тайно наддаване за ПИ с идентификатор № 18174.64.50, с Г., м. С., община Б., на първо място „**********“ ЕООД, с ЕИК: ********** и предложена цена в размер на 38 000.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 32 239.00 лева, без включен ДДС. С писмо рег. индекс 0-79-(1)/11.12.2018 г., получено на 13.12.2018 г., видно от известие за доставяне, кметът на Община Б. изпраща Заповед № РД-438/10.12.2018 г. до управителя на „**********“ ЕООД, като го уведомя, че е участник, класирал се на второ място в проведената тръжна процедура. Със Заповед № 465/27.12.2018 г., кметът на Община Б. нарежда да се сключи договор за продажба на ПИ с идентификатор № 18174.64.50, с Г., м. С., Община Б. с участника, спечелил тръжната процедура – „**********“ ЕООД. На 27.12.2018 г., се сключва Договор за продажба на недвижим имот – частна общинска собственост с идентификатор № 18174.64.50, с Г., м. С., община Б., вписан по имотна партида 35282 на 27.12.2018 г. от Служба по вписванията при Агенция по вписванията – гр. С.,  между община Б., представлявана от Георги Димов – кмет на Община Б и „**********“ ЕООД, ЕИК: **********, представлявано от К. К. - управител. Със Заповед № РД-472/27.12.2018 г., кметът на Община Б. нарежда да се отпише от актовите книги за общинска собственост ПИ с идентификатор № 18174.64.50, с Г., м. С., Община Б. съгласно АЧОС №1177/08.10.2018 г. и да се предаде на „**********“ ЕООД.
С Решение № 133 по Протокол №14/2018-19 от проведено на 29.10.2018 г. заседание на Общински съвет Б., се дава съгласие да се продаде чрез търг с тайно наддаване ПИ с идентификатор № 18174.64.51, с Г., м. С., община Б., с площ 18 000 кв.м., актуван с АЧОС №1177/08.10.2018 г., вписан на 10.10.2018 г. в Служба по вписванията при Агенция по вписванията – гр. С., с начална тръжна цена в размер на 30 240 лева без включен ДДС, определена въз основа на пазарна оценка, определена от независим лицензиран оценител, като се възлага на кмета на Община Б. да изготви тръжна документация и организира и проведе търга, и да сключи договор за продажба със спечелилия търга участник. Със Заповед № РД-405/21.11.2018 г., кметът на Община Б. определя комисия, която да организира и изготви тръжна документация за публичен търг с тайно наддаване за ПИ с идентификатор № 18174.64.51, с Г., м. С., община Б., като в заповедта е посочен срок за представяне на предложения за участие – до 14:00 ч. на 07.12.2018 г. и дата, място и час на провеждане на търга – 10.12.2018 г. от 13:00 ч. в сградата на общината. Кметът на Община Б. е утвърждава изготвената от комисията тръжна документация. На 22.11.2018 г. във в. „Сега“ и на електронната страница на Община Б. в раздел „Търгове“, се публикува обява за публичен търг с тайно наддаване за ПИ с идентификатор № 18174.64.51, с Г., м. С., община Б., както и на таблото за обяви в община Б., видно от съставен протокол от 22.11.2018 г. Със Заповед № РД-434/10.12.2018 г., кметът на община Б., определя комисия, която да проведе на 10.12.2018 г. от 13:00 ч., открития със Заповед № РД-405/21.11.2018 г. публичен търг с тайно наддаване за ПИ с идентификатор № 18174.64.51, с Г., м. С., община Б., като за действията си комисията следва да изготви протокол. С Протокол от 10.12.2018 г., членовете на комисията, определена със Заповед № РД-434/10.12.2018 г. на кмета на община Б., разгледат постъпилите два броя предложения за участие, като класират участниците в търга както следва: на първо място „**********“ ЕООД, с ЕИК: ********** и предложена цена в размер на 36 000.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 32 239.00 лева, без включен ДДС. Със Заповед № РД-440/10.12.2018 г., кметът на Община Б. определя за спечелил публичен търг с тайно наддаване за ПИ с идентификатор № 18174.64.51, с Г., м. С., община Б., на първо място „**********“ ЕООД, с ЕИК: ********** и предложена цена в размер на 36 000.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 32 239.00 лева, без включен ДДС. С писмо рег. индекс 0-78-(1)/11.12.2018 г., получено на 13.12.2018 г., видно от известие за доставяне, кметът на Община Б. изпраща Заповед № РД-440/10.12.2018 г. до управителя на „**********“ ЕООД, като го уведомява, че е участник, класирал се на второ място в проведената тръжна процедура. Със Заповед № 466/27.12.2018 г., кметът на Община Б. нарежда да се сключи договор за продажба на ПИ с идентификатор № 18174.64.51, с Г., м. С., Община Б. с участника, спечелил тръжната процедура – „**********“ ЕООД. На 27.12.2018 г., се сключва Договор за продажба на недвижим имот – частна общинска собственост с идентификатор № 18174.64.51, с Г., м. С., община Б., вписан по имотна партида 35281 на 27.12.2018 г. от Служба по вписванията при Агенция по вписванията – гр. С.,  между община Б., представлявана от Георги Димов – кмет на Община Б. и „**********“ ЕООД, с ЕИК: **********, представлявано от Н. Б. - управител. Със Заповед № РД-473/27.12.2018 г., Кметът на Община Б. нарежда да се отпише от актовите книги за общинска собственост ПИ с идентификатор № 18174.64.51, с Г., м. С., Община Б. съгласно АЧОС №1178/08.10.2018 г. и да се предаде на „**********“ ЕООД.
С Решение № 134 по Протокол №14/2018-19 от проведено на 29.10.2018 г. заседание на Общински съвет Б., се дава съгласие да се продаде чрез търг с тайно наддаване ПИ с идентификатор № 18174.64.52, с Г., м. С., община Б., с площ 19 880 кв.м., актуван с АЧОС №1179/08.10.2018 г., вписан на 10.10.2018 г. в служба по вписванията, при Агенция по вписванията – гр. Сливница, с начална тръжна цена в размер на 33 398 лева без включен ДДС, определена въз основа на пазарна оценка, определена от независим лицензиран оценител, като се възлага на кмета на Община Б. да изготви тръжна документация и организира и проведе търга, и да сключи договор за продажба със спечелилия търга участник. Със Заповед № РД-406/21.11.2018 г., кметът на Община Б. определя комисия, която да организира и изготви тръжна документация за публичен търг с тайно наддаване за ПИ с идентификатор № 18174.64.52, с Г., м. С., община Б., като в заповедта е посочен срок за представяне на предложения за участие – до 14:00 ч. на 07.12.2018 г. и дата, място и час на провеждане на търга – 10.12.2018 г. от 15:00 ч. в сградата на общината. Кметът на Община Б. утвърждава изготвената от комисията тръжна документация. На 22.11.2018 г. във в. „Сега“ и на електронната страница на Община Б. в раздел „Търгове“, се публикува обява за публичен търг с тайно наддаване за ПИ с идентификатор № 18174.64.51, с Г., м. С., община Б., както и на таблото за обяви в община Б., видно от съставен протокол от 22.11.2018 г. Със Заповед № РД-437/10.12.2018 г., кметът на община Б., определя комисия, която да проведе на 10.12.2018 г. от 15:00 ч., открития със Заповед № РД-406/21.11.2018 г. публичен търг с тайно наддаване за ПИ с идентификатор № 18174.64.52, с Г., м. С., община Б., като за действията си комисията следва да изготви протокол. С Протокол от 10.12.2018 г., членовете на комисията, определена със Заповед № РД-437/10.12.2018 г. на кмета на община Б., разглеждат постъпилите два броя предложения за участие, като класират участниците в търга както следва: на първо място „**********“ ЕООД, с ЕИК: ********** и предложена цена в размер на 49 500.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 41 129.00 лева, без включен ДДС. Със Заповед № РД-441/10.12.2018 г., кметът на Община Б. определя за спечелил публичен търг с тайно наддаване за ПИ с идентификатор № 18174.64.52, с Г., м. С., община Б., на първо място „**********“ ЕООД, с ЕИК: ********** и предложена цена в размер на 49 500.00 лева, без включен ДДС, а на второ място „**********“ ЕООД с ЕИК: **********, с предложена цена в размер на 41 129.00 лева, без включен ДДС. С писмо рег. индекс 0-77-(1)/11.12.2018 г., получено на 13.12.2018 г., видно от известие за доставяне, кметът на Община Б. изпраща Заповед № РД-441/10.12.2018 г. до управителя на „**********“ ЕООД, като го уведомява, че е участник, класирал се на второ място в проведената тръжна процедура. Със Заповед № 467/27.12.2018 г., кметът на Община Б. нарежда да се сключи договор за продажба на ПИ с идентификатор № 18174.64.52, с Г., м. С., Община Б. с участника, спечелил тръжната процедура – „**********“ ЕООД. На 27.12.2018 г., се сключва Договор за продажба на недвижим имот – частна общинска собственост с идентификатор № 18174.64.52, с Г., м. С., община Б., вписан по имотна партида 36253 на 27.12.2018 г. от Служба по вписванията при Агенция по вписванията – гр. С.,  между община Б., представлявана от Георги Димов – кмет на Община Б. и „**********“ ЕООД, с ЕИК: **********, представлявано от В. С. - управител. Със Заповед № РД-474/27.12.2018 г., Кметът на Община Б. нарежда да се отпише от актовите книги за общинска собственост ПИ с идентификатор № 18174.64.52, с Г., м. С., Община Б. съгласно АЧОС №1179/08.10.2018 г. и да се предаде на „**********“ ЕООД.
Съгласно справка от Търговски регистър, търговско дружество „**********“ ЕООД с ЕИК: ********** е регистрирано на 02.08.2013 г. Едноличен собственик на капитала и управител на дружеството е Н. Б.
Съгласно справка № 142252/08.02.2021 г. от Имотен регистър, за периода от 01.01.2015 г. до 08.02.2021 г. по партида на търговско дружество „**********“ ЕООД е вписан един имот, закупен от дружество, а именно: ПИ, пл. № - 000043, с идентификатор 18174.64.51, обл. С., общ. Б, с. Г.
С пълномощно рег. № 934 за заверка на подпис и рег. № 935, том 1, №57 за заверка на съдържанието, нотариално заверено на 28.03.2014 г. от Д. Р., нотариус с район РС В. Т., рег. №430 на Нотариалната камара, Н. Б., в качеството си на управител на фирма „**********“ ЕООД с ЕИК: **********, упълномощава Н. Д. да я представлява пред нотариус, физически и юридически лица с правото от името на представляваното от нея дружество да сключва договори за и отдаване под наем, договори за възлагане на сеч на дървесина, горскостопански програми и др., като определя и договаря условията по договорите, цени и начин на плащане, подписва споразумения и анекси към тях. Същият има право да извършва всички правни и фактически действия, свързани с дейността на фирмата в Република България и във всички страни и чужбина, като сключва от името и за сметка на дружеството всякакъв вид договори и сделки, с правото да договаря всички условия по тях, с правото на разпоредителни действия с движими и недвижими имоти, лична собственост или собственост на дружеството. Има право да представлява дружеството пред всички физически и юридически лица, държавни и общински организации, както в страната, така и в чужбина, органите на НАП, НОИ, РУСО, НЗОК, РЗОК, НСИ, РИОСВ, Агенция по вписванията, Търговски регистър и техните поделения в страната, органите на държавната администрация, във връзка с дейността на дружеството, като за целта изготвя, подписва, подава и получава всякакъв вид документи, в това число да се разпорежда със сметките на дружеството, да се разпорежда със средствата по тях, в това число да внася и тегли суми в неограничен размер. Да представлява „**********“ ЕООД пред всички държавни и общински органи и организации, физически и юридически лица, като от името и за сметка на дружеството да участва при провеждане на търгове, като за целта закупува тръжната документация, подава офертите, участва в търговете, предлага цена каквато намери за добре, прави наддавателни предложения, да подава и получава тръжни книжа и документи, а при спечелване на търговете да подписва договорите и плаща цената  и др., в това число да се разпорежда със сметки на дружеството. При съмнение в обема на представителната власт, настоящото пълномощно да се тълкува в полза на упълномощения да представлява упълномощителя. Пълномощното е без срок, считано от датата на нотариалната заверка.
„**********“ ЕООД с ЕИК: ********** е регистрирано на 06.12.2018 г. Едноличен собственик на капитала и управител на дружеството е К. К.
„**********“ ЕООД с ЕИК: ********** е регистрирано на 08.07.2011 г. Едноличен собственик на капитала и управител на дружеството е В. С. На 15.10.2020 г. на основание чл. 44, ал. 1 и ал. 2 от АПК, са снети сведения от неучастващо в производството лице, а именно В. С., едноличен собственик на капитала и управител на „**********“ ЕООД, който заявява, че не познава лицето Н. Д. и до настоящия момент не е издавал пълномощно на негово име.
На 16.10.2020 г. на основание чл. 44, ал. 1 и ал. 2 от АПК, са снети сведения от неучастващо в производството лице, а именно В. Д., която заявява, че не познава лицето Н. Д. и до настоящия момент не е издавала пълномощно на негово име.
От справка в НБД  „Население“, не се установиха родствени отношения между Георги Димов, от една страна, и В. Д., Н. Б., едноличен собственик и управител на „**********“ ЕООД, К. К., едноличен собственик и управител на  „**********“ ЕООД и В. С., едноличен собственик и управител на „**********“ ЕООД, от друга страна.
От справката се установява, че Н. Д. е баща на Георги Димов. 
Въз основа на така изяснената фактическа обстановка, Комисията установи следното от правна страна:
За да е осъществен конфликт на интереси по смисъла на чл.52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес. 
Легалните дефиниции на понятията частен интерес и облага се съдържат в в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на община Б., Георги Димов е лице, заемащо висша публична длъжност по смисъла на чл.6, ал.1, т.32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ.
Съгласно чл. 44, ал. 1, т. 7 от Закона за местно самоуправление и местна администрация, кметът на общината организира изпълнението на актовете на общинския съвет. Съгласно чл. 44, ал.1 от Наредбата за реда за придобиване, управление и разпореждане с общинско имущество на територията на община Б., продажба на имоти - частна общинска собственост, се извършва след решение на Общински съвет от кмета на общината чрез публичен търг или публично оповестен конкурс по реда на Наредбата за условията и реда за провеждане на търгове и конкурси на Община Б. Съгласно чл. 7 от Наредбата за реда за придобиване, управление и разпореждане с общинско имущество на територията на община Б., кметът със заповед открива процедурата по провеждането на търга и утвърждава тръжната документация. Съгласно чл. 9 от Наредбата, условията по провеждането на търга се обявяват в един ежедневник, електронната страница на общината, на видно място в сградата на общината. Съгласно чл. 14, в деня на провеждане на търга, кметът със заповед назначава комисия за провеждане на търга. Видно от чл. 27, ал.1 от Наредбата, кметът издава заповед, с която обявява спечелилия  участник, като съгласно чл. 29 от същата, в четиринадесет дневен срок след влизане в сила на заповедта по чл. 27, ал. 1, кметът на общината предприема необходимите действия за приключване на сделката по предмета на търга.
Видно от справка в НБД „Население“ Георги Димов и Н. Д., като син и баща, са свързани лица по смисъла на §1, т.15, б. „а“ от ДР на ЗПКОНПИ. С нотариално заверено пълномощно, Н. Б., в качеството си на управител на фирма „**********“ ЕООД, дава право на пълномощника Н. Д. да извършва всички действия, свързани с обикновената дейност на фирмата, в това число да се разпорежда със сметките на дружеството, да се разпорежда със средствата по тях, в това число да внася и тегли суми в неограничен размер, да сключва от името и за сметка на дружеството всякакъв вид договори и сделки, с правото да договаря всички условия по тях, с правото на разпоредителни действия с движими и недвижими имоти, лична собственост или собственост на дружеството. 
С издаването на Заповед № РД-405/21.11.2018 г. и Заповед № РД-434/10.12.2018 г., с които са назначени комисии, които да  организират и изготвят тръжната документация, както и да проведат публичен търг с тайно наддаване за продажба на поземлен имот с идентификатор № 18174.64.51, с.Г., м.С., община Б., на основание чл. 44, ал. 1 от Наредбата за реда за  придобиване, управление и разпореждане с общинско имущество на Община Б и чл. 14, ал. 1 и ал. 2 от Наредбата за условията и реда за провеждане на търгове и конкурси на Общински съвет Б., Георги Димов  упражнява правомощия по служба, в качеството му на кмет на Община Б., при липса на частен интерес, негов или на свързано с него лице.
Това е така, тъй като посочените заповеди са свързани с процедурата по провеждане на публичните търгове, не касаят конкретно лице и с тяхното издаване не възниква облага за Димов или за свързано с него лице. Липсата на облага обуславя липсата на частен интерес, а оттук и липсата на конфликт на интереси.
С издаването на Заповед № РД-440/10.12.2018 г., с която се определя участника, спечелил търг за продажба на поземлен имот с идентификатор № 18174.64.51,                    с. Г., м. С., Община Б. и Заповед № 466/27.12.2018 г. и , с която се нарежда да се сключи договор за продажба със спечелилия участник търга - „**********“ ЕООД, и сключвайки на 27.12.2018 г. на Договор за продажба на недвижим имот – частна общинска собственост, вписан в Служба по вписванията на 10.10.2018 г., с вх. рег. № 3206 от 27.12.2018 г., Акт №46, том XII, дело №288, имотна партида 35281, с  „**********“ ЕООД, Георги Димов, в качеството си на кмет на Община Б. упражнява правомощия по служба, но при липсата на частен интерес за свързаното с него лице. 
Това е така, тъй като от събраните по преписката доказателства се установи, че Н. Д. не е представлявал дружеството по проведения публичен търг с тайно наддаване за продажба на поземлен имот с идентификатор № 18174.64.51, с.Г., м.С., община Б., по преписката няма представено пълномощно. Заявлението за участие в търга е подадено на 07.12.2018 г. от Н. Б., в качеството й на едноличен собственик и управител на „**********“ ЕООД.  От същата е сключен и договора за продажба с Община Б., представлявана от кмета Георги Димов. В тази връзка Димов не е могъл да знае, че свързаното с него лице е пълномощник на дружество „**********“ ЕООД. Предвид изложеното Комисията приема, че упражнените от Димов правомощия при издаването на Заповед № РД-440/10.12.2018 г., Заповед № 466/27.12.2018 г. и сключването на договор от 27.12.2018 г. с „**********“ ЕООД не са в частен интерес на свързаното с него лице – Н. Д..
По отношение на Заповед № РД-473/27.12.2018 г., с която се нарежда да се отпише от актовите книги за общинска собственост ПИ с идентификатор № 18174.64.51, не е налице частен интерес за Георги Димов или свързаното с него лице по смисъла на § 1, т. 15, б. „а” от ДР на ЗПКОНПИ. Това е така, тъй като упражнените от Димов правомощия са в изпълнение на чл. 64, ал. 1 от Закона за общинска собственост, съгласно който за имотите, основанието за актуването на които е отпаднало, се отписват от актовите книги със заповед на кмета на общината и се предават на собственика. Сама по себе си заповедта не води до облага, тъй като същата е част от процедура, приложима за имоти, основанието за актуване на които е отпаднало.
От изложеното следва, че са налице две от предпоставките за „конфликт на интереси“ по отношение на Георги Димов, в качеството му на кмет на Община Б. – лице, заемащо висша публична длъжност и упражнени от същото правомощия по служба. Не е налице обаче третата предпоставка – наличието на частен интерес от упражнените от него правомощия. Липсата на частен интерес от упражнените правомощия по служба води и до липсата на конфликт на интереси.
От събраните в хода на проверката доказателства се установи, че не са налице родствени връзки между Георги Димов и Н. Б., едноличен собственик и управител на „**********“ ЕООД, К. .К., едноличен собственик и управител на  „**********“ ЕООД и В. С., едноличен собственик и управител на „**********“ ЕООД, както и с В. Д., т. е. не е налице свързаност по смисъла на §1, т.15, б.“а“ от ДР на ЗПКОНПИ, което изключва наличието на частен интерес при упражняване на правомощия от Георги Димов, в качеството му на кмет на община Б., по отношение на същите.
По отношение на публичен търг с тайно наддаване за ПИ с идентификатор № 18174.64.49, с Г., м. С., Община Б., издавайки Заповед № РД-403/21.11.2018 г., с която определя комисия, която да организира и изготви тръжната документация за публичния търг; Заповед № РД-436/10.12.2018 г., с която определя комисия, която да проведе търга; Заповед № РД-438/10.12.2018 г., с която определя участника, спечелил търга; Заповед № 464/27.12.2018 г., с която нарежда да се сключи договор за продажба на недвижим имот с идентификатор № 18174.64.49, Заповед № РД-471/27.12.2018 г., с която нарежда да се отпише от актовите книги за общинска собственост ПИ с идентификатор № 18174.64.49 и сключвайки  Договор от 27.12.2018 г. за продажба на недвижим имот – частна общинска собственост с идентификатор ПИ № 18174.64.49, сключен между Община Б. и В. Д., Георги Димов, в качеството си на кмет на Община Б. упражнява правомощия по служба, произтичащи от разпоредбите на ЗМСМА, Наредбата за реда за придобиване, управление и разпореждане с общинско имущество на територията на Община Б., но при липсата на частен интерес, негов или на свързани с него лица.
По отношение на публичен търг с тайно наддаване за ПИ с идентификатор № 18174.64.50, с Г., м. С., община Б., издавайки Заповед № РД-404/21.11.2018 г., с която определя комисия, която да организира и изготви тръжната документация за публичния търг; Заповед № РД-435/10.12.2018 г., с която определя комисия, която да проведе търга; Заповед № РД-439/10.12.2018 г., с която определя участника, спечелил търга; Заповед № 465/27.12.2018 г., с която нарежда да се сключи договор за продажба на недвижим имот с идентификатор № 18174.64.50, Заповед № РД-472/27.12.2018 г., с която нарежда да се отпише от актовите книги за общинска собственост ПИ с идентификатор № 18174.64.50 и сключвайки  Договор от 27.12.2018 г.  за продажба на недвижим имот – частна общинска собственост с идентификатор ПИ № 18174.64.50, сключен между Община Б. и „**********“ ЕООД, Георги Димов, в качеството си на кмет на Община Б. упражнява правомощия по служба, произтичащи от разпоредбите на ЗМСМА, Наредбата за реда за придобиване, управление и разпореждане с общинско имущество на територията на Община Б, но при липсата на частен интерес, негов или на свързани с него лица.
	По отношение на публичен търг с тайно наддаване за ПИ с идентификатор № 18174.64.52, с Г., м. С., община Б., издавайки Заповед № РД-406/21.11.2018 г., с която определя комисия, която да организира и изготви тръжната документация за публичния търг; Заповед № РД-437/10.12.2018 г., с която определя комисия, която да проведе търга; Заповед № РД-441/10.12.2018 г., с която определя участника, спечелил търга; Заповед № 467/27.12.2018 г., с която нарежда да се сключи договор за продажба на недвижим имот с идентификатор № 18174.64.52, Заповед № РД-474/27.12.2018 г., с която нарежда да се отпише от актовите книги за общинска собственост ПИ с идентификатор № 18174.64.52 и сключвайки  Договор от 27.12.2018 г. за продажба на недвижим имот – частна общинска собственост с идентификатор ПИ № 18174.64.52, сключен между Община Б. и „**********“ ЕООД, Георги Димов, в качеството си на кмет на Община Б. упражнява правомощия по служба, произтичащи от разпоредбите на ЗМСМА, Наредбата за реда за придобиване, управление и разпореждане с общинско имущество на територията на Община Б, но при липсата на частен интерес, негов или на свързани с него лица.
От изложеното следва, че са налице са два от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност и упражнени от него правомощия по служба. Липсва обаче третият елемент – наличието на релевантен частен интерес, който би могъл да повлияе върху безпристрастното и обективно изпълнение на правомощията  по служба от страна на Димов.
Липсата на частен интерес от упражнените правомощия по служба от страна на лицето, заемащо публична длъжност в свой личен или на свързани с него лица по смисъла на §1, т. 15 от ДР на ЗПКОНПИ, води до липса на конфликт на интереси.
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал.1 и ал.2 от ЗПКОНПИ:


РЕШИ: 

	НЕ УСТАНОВЯВА конфликт на интереси по отношение на Георги Димов с ЕГН **********, в качеството му на кмет на обшина Б. и в това му качество лице, заемащо висша публична длъжност по смисъла на чл.6, ал.1, т.32 от ЗПКОНПИ, във връзка с издаването на Заповед № РД-405/21.11.2018 г., Заповед № РД-434/10.12.2018 г., Заповед № РД-440/10.12.2018 г., Заповед № 466/27.12.2018 г., Заповед № РД-473/27.12.2018 г. и сключването на Договор от 27.12.2018 г. за продажба на ПИ с идентификатор № 18174.64.51; Заповед № РД-403/21.11.2018 г., Заповед № РД-436/10.12.2018 г., Заповед № РД-438/10.12.2018 г., Заповед № 464/27.12.2018 г., Заповед № РД-471/27.12.2018 г. и сключването на Договор от 27.12.2018 г. за продажба на ПИ с идентификатор № 18174.64.49; Заповед № РД-404/21.11.2018 г., Заповед № РД-435/10.12.2018 г., Заповед № РД-439/10.12.2018 г., Заповед № 465/27.12.2018 г., Заповед № РД-472/27.12.2018 г., и сключването на Договор от 27.12.2018 г. за продажба на ПИ с идентификатор № 18174.64.50; Заповед № РД-406/21.11.2018 г., Заповед № РД-437/10.12.2018 г., Заповед № РД-441/10.12.2018 г., Заповед № 467/27.12.2018 г., Заповед № РД-474/27.12.2018 г.  и сключването на Договор от 27.12.2018 г. за продажба на ПИ с идентификатор № 18174.64.52, поради липсата на частен интерес.
	Препис от решението да се изпрати на Окръжна прокуратура С., с оглед преценка за реализиране на правомощията й по чл. 76, ал. 2 от ЗПКОНПИ.
Препис от решението да се изпрати на Георги Димов, кмет на община Б., на основание чл. 75, т. 1 от ЗПКОНПИ.

	
КОМИСИЯ:

	ПРЕДСЕДАТЕЛ:………………П…………….…/ СОТИР ЦАЦАРОВ /

ЗАМЕСТНИК - ПРЕДСЕДАТЕЛ:………П….…/АНТОН СЛАВЧЕВ/

ЧЛЕН:…………………...…П………....……………/ПЛАМЕН ЙОЦОВ/

ЧЛЕН:…………………...…П………....…………/СИЛВИЯ КЪДРЕВА/

